<classify> Sakata hilo lilisababisha timu nne za Geita Gold FC, Polisi Tabora, JKT Oljoro na JKT Kanembwa kushushwa daraja kufuatia tuhuma hizo za upangaji wa matokeo.Meneja Uhusiano wa Vodacom Tanzania, Martina Nkurlu amesema wakiwa wadhamini wakuu wa ligi, walianza kufuatilia suala hilo siku moja baada ya kuwepo taarifa kuwa Kampuni ya Geita Gold Mining imetangaza kuvunja mkataba wa udhamini kwa timu ya Geita Gold FC wenye thamani ya Sh milioni 300.Hatua hiyo ya Geita imekuja baada ya timu ya soka ya Geita Gold kushushwa daraja kutokana na kuhusishwa na upangaji wa matokeo katika mchezo wa mwisho kati ya timu hiyo na JKT Kanemba uliomalizika kwa Geita kushinda mabao 8-0.Nkurlu amesema wameamua kulifuatilia kwa makini suala hili kwa kuwa ligi hiyo ndio inatoa timu tatu bora zinazopanda daraja na kushiriki Ligi Kuu Tanzania Bara ambayo wao ndio wadhamini wakuu.Tunadhamini Ligi Kuu ya Vodacom Tanzania Bara kwa lengo la kukuza mchezo wa soka nchini, tunapenda kuona malengo yetu ya kukuza soka hapa nchini yakirandana na kufuatwa kwa sheria zote za mchezo huu ili tuendeleze pia ya kimataifa, alisema Nkurlu.Timu nyingine zilizoshushwa daraja katika uamuzi wa Kamati ya Nidhamu ya TFF ambayo ilibainisha kuwa baadhi ya viongozi wa soka walishiriki kwenye sakata hilo ni Polisi Tabora na JKT Oljoro ambazo zilicheza mechi ya mwisho na Polisi kushinda mabao 7-0.  <topic>: MICHEZO 